《问巍甫侄疾》
明代·多炡

海上何人说禁方，科头长似懒嵇康。
穿林雨暗茶烟绿，隔院风微药草香。
转向病中怜故旧，谁从身后定文章。
闭门不问春多少，看静飞花坠满床。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。